ક્યારેક ઘણાં વર્ષ બાદ અભરાઈ પરથી હેઠે ઉતારેલા ધર્મગ્રંથનાં પાનાં વચ્ચે દબાઈને મરી ગયેલી વાંદીનું શબ આપણા હાથમાં આવી પડે છે. એ સદ્ગત વાંદી જેમાં દબાઈ મરી, તે કોઈ ધર્મની અનુયાયી નહોતી. લગભગ એ વાંદીની માફક અંધશ્રદ્ધાળુ લોકો પોતાની ધાર્મિક ગેરસમજોનાં પડળો વચ્ચે દબાઈ મરે છે. જેઓ ધર્મગ્રંથ ન વાંચે તેમને એ ગ્રંથ માટે વધારે અભિમાન રહે છે. ક્યારેક તો તેઓ પેલી સદ્ગત વાંદીની સ્મશાનયાત્રા પણ કાઢે છે અને વાંદીની યાદમાં ભવ્ય સ્થાનક પણ રચે છે. પ્રકૃતિમાં પથરાયેલા વિરાટ ધર્મગ્રંથને વાંચવાની ફુરસદ ચીજો પ્રત્યે ભારે પક્ષપાત હોય છે.